[Foto's] Skote klap tydens kitsbankontploffing in Pta-Oos | Maroela Media
Die misdaadtoneel. Foto: Bull Security
'n Pretoriase veiligheidsbeampte is geskiet nadat 'n groep rowers in die vroeë oggendure 'n kitsbank in die ooste van die stad opgeblaas het.
French Jooste, woordvoerder van Bull Security, het Dinsdag aan Maroela Media gesê 'n onbekende hoeveelheid rowers het omstreeks 02:40 op die Cornwall View-winkelsentrum in Elarduspark toegeslaan en die kitsbank daar opgeblaas.
"Daar was twee groot ontploffings. Ons veiligheidsbeamptes het gereageer en met hul aankoms het die groep op die reaksievoertuie losgebrand," het Jooste gesê. Jooste het gesê die groep was goed opgelei en op die voertuie gevuur "om kopskote te skiet".
"'n Veiligheidsbeampte is in die arm geskiet en drie voertuie is beskadig."
Paramedici van Netcare 911 het die veiligheidsbeampte, 'n werknemer van Bull Security, op die toneel behandel en na die Pretoria-Oos-hospitaal geneem. Sy toestand is stabiel. Niemand anders is tydens die voorval beseer nie.
Jooste het gesê die groep kon daarin slaag om te ontsnap. Dit is nog nie bekend of daar enige geld gesteel is nie.
Skade aan 'n voertuig van Bull Security.
Elarduspark foto's misdaad Pretoria
So dankbaar vir sulke ongelooflike manne soos dié van Bull Security. My kinders was heeltemal ontstig deur die geraas en die aanhoudende geweervuur, maar my jongste het gesê: "gelukkig is Bull Security daar". Ironie dat sy nie eers gedink het aan die polisie nie…ek dink nie ons het eers 'n enkele sirene gehoor nie. Wel gedaan, French Jooste en jou span!
"Onbekende hoeveelheid rowers" seker bedoel as n grap.
Skiedgoed te veel vir hulle na 1994
Ek bly al baie jare in Elarduspark en het gemerk dat die hekke of beams wat ookal by Cornwall View na 'n sekere tyd saans toegemaak word. Hoe het die rowers toegang gekry om 2:40 in die nag? Was die hekke oop of is dit vir hulle oopgemaak? Wonder maar net.